আর কত মৃত্যু

আর কত মৃত্যু দেখিব হেথায়

আর কত আহাজারী সেথায় ?

এসেছে মহামারী ,এসেছে করোনা

জীবন প্রদীপ নিভিছে অবেলায় ।

সন্তানহারা মায়ের আর্ত চিৎকার

বাজিছে গগন বিদারী শোক

স্বামী হারা স্ত্রীর ব্যাথিত হৃদয়

দেখেনা সামনে কোনো আলোক ।

পিতাহীন সন্তান আলোহীন পথে

স্মৃতির রোমন্থন বুকে বাজে।

শত শত লাশ হাজারে হাজার

লাখ ছাড়িয়ে কোটিতে আজ

বিশ্ব ছড়িয়ে শোকের মাতম

আহা! যদি বাঁচাইতে পারতাম

মোর পিতা ,মাতা ভ্রাতা ও ভগ্নি।

চোখের জলে শেষ বিদায়

কেউবা কবরে কেউবা চিতায়

কত স্বপ্নের আজ মৃত্যু হেথায়

জানেনা তারা যাবে কোথায় ।

দেখিলে নিজের মায়ের মুখ

ভুলে যায় সব দুখ ।

সব হারিয়ে এতিম শিশু

পায় নাতো দেখিতে কিছু ।

যাবে দিন যাবে বছর

একদা হয়তো হবে শেষ মহামারী ।

আবারো হাসি আবারো গানে

উঠিবে জেগে ফুলেরা ও সবখানে ।

কবে সেদিন আসবে পৃথিবী ?

তুমি হবে নিরাপদ মানবের তরে ।

আর দেখিতে চাহিনা মৃত্যু

দেখিতে চাহিনা এমনো ক্রন্দন ।

সেখানে যেতে চাই আমার মন

যেখানে রইবেনা কোনো আস্ফালন ।

কত জ্ঞানী গুণী কত বিজ্ঞজন !

ভাবিছে তোমায় সারা দিন -রাত্রি ।

কত পরীক্ষা আর কত মেডিসিন ?

তবুও রইনা বেঁচে তাদেরও প্রাণ ।

হে প্রভু ,হে দয়াময় !

ডাকিছে তোমায় সারাদিন রজনী ।

ক্ষমা করো তোমারো সৃষ্টিরে

তুমি যে মোদের রক্ষারো কাণ্ডারি ।